Illum, il- Brigadier Ġeneral František inħatar bħala l- il-ġdid tal- forza tal-UE tal-missjoni tal-Unjoni Ewropea, li tikkontribwixxi għat-taħriġ tal-Forzi Armati tal-Mali ( ). Il-mandat tiegħu ser jibda fit- 12 ta' Ġunju 2020 Il-Brigadier Ġeneral Ridzák, ċittadin Ċek, ser jieħu post il-Brigadier Ġeneral João Pedro Rato Boga de Oliveira Ribeiro. Bħalissa huwa d-direttur tal-Aġenzija tas-Sistemi ta' Komunikazzjoni u Informazzjoni tal-Forzi Armati Ċeki u preċedentement kellu pożizzjonijiet għolja fi ħdan l-armata Ċeka. Id-deċiżjoni dwar il-ħatra tal-Brigadier General Ridzák ġiet adottata mill-Kumitat Politiku u ta' Sigurtà tal-Kunsill. EUTM Mali hija parti mill- approċċ integrat tal-UE għas-sigurtà u l-iżvilupp fis-Saħel. Il-missjoni ġiet stabbilita fl- , fuq talba tal-Gvern tal-Mali, biex tgħin issaħħaħ il-kapaċitajiet tal-Forzi Armati tal-Mali, sabiex tippermetti, taħt awtorità ċivili leġittima, ir-restawr tal-integrità territorjali tal-pajjiż. Għal dan il-għan, EUTM Mali tikkontribwixxi għat-titjib tal-kapaċità operazzjonali tal-Forzi Armati tal-Mali permezz tal-għoti ta' konsulenza, taħriġ, edukazzjoni u mentoraġġ militari u addizzjonalment tappoġġa l-operazzjonalizzazzjoni tal-Forza Konġunta tal-G5 tas-Saħel. Bil-ħames mandat il-ġdid, dan l-appoġġ ser jiġi estiż ukoll għal xi ħtiġijiet speċifiċi tal-armati tal-pajjiżi tal-G5 tas-Saħel. Il-kompiti mwettqa mill-missjoni huma maqbula mal-awtoritajiet leġittimi tal-Mali u ma jinkludux operazzjonijiet ta' ġlied. Il-kwartieri ġenerali tal-missjoni jinsabu f'Bamako, il-Mali. Curriculum Vitae - il-Brigadier Ġeneral František Ridzák Din ir-riżorsa bħalissa hi disponibbli biss bil-lingwa jew il-lingwi li ġejjin: